“У кожнага чалавека свае асаблівасці здароўя. У аднаго — праблемы з сэрцам, у другога — цукровы дыябет, што прыводзіць да інваліднасці, — адзначыла старшыня Бе лАД ДІіМІ Алена Цітова. — Не заўсёды мы можам нават здагадацца, якая ў чалавека праблема. Але стэрэатыпы праяўляюцца, як правіла, у адносінах да бачнай інваліднасці. Інклюзія — гэта калі ў грамадстве створаны ўмовы для ўсіх, незалежна ад здольнасцей і магчымасцей. Усё, што адбываецца ў грамадстве, павінна тычыцца і людзей з інваліднасцю. Наша арганізацыя аб’ядноўвае каля 3 тысяч сем’яў па ўсёй Беларусі, і ў кожнай ужо існуе свая ўнутраная інклюзія. У нашых сем’ях няма дзялення на “мы” і “яны”, няма ярлыкоў “інвалід”, “няздольны”. Ёсць проста любімыя дзеці. Мы абвяшчаем роўныя правы і роўныя магчымасці”.